Page:Scotland's skaith, or, The history o' Will and Jean.pdf/8

 8 " Let us aftner meet thegither ; " Twice a owk's no worth a d-n." See them now in grave Convention, To mak a' things square and even ; Or at least wi' firm intention To drink sax nights out o' seven. Midst this sitting up and drinking, Gathering a' the news that fell ; Will, wha was nae yet past thinking, Had some battles wi' himsel. On ae hand Drink's deadly poison Bare ilk firm resolve awa'; On the ither, Jean's condition Rave his very heart in twa. Weel he saw her smother'd sorrow! Weel he saw her bleeching cheek! Mark'd the smile she strave to borrow, Whan poor thing! she cou'd na speak! Jean, at first, took little heed o' Owkly clubs 'mang three or four, Thought, kind soul, that will had need o' Heartsome hours whan wark was owre. But whan now that nightly meetings Sat and drank frae sax till twa; Whan she fand that hard-earn'd gettings Now on drink ware thrown awa'; Saw her Will, wha ance sae cheerie Raise ilk morning wi' the lark,